
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχοληθούν 
στη Γενική Γραμματεία Δημόσιας Διοίκησης του 
Υπουργείου Εσωτερικών, Δημ. Διοίκησης και Αποκέ¬ 
ντρωσης με σύμβαση μίσθωσης έργου. 1 

Καταβολή διδάκτρων σε ξενόγλωσσα σχολεία. 
Τροποποίηση της αριθμ. 13498/ΔΙΟΕ 
1594/18.4.1996 απόφασης Περί Ανασυγκρότησης 
Διοικητικού Συμβουλίου ΕΛΚΕΠΑ. 2 

Τροποποίηση της αριθμ. 13498/ΔΙΟΕ 1594/18.4.1996 
απόφασης Περί Ανασυγκρότησης Διοικητικού Συμβου¬ 
λίου ΕΛΚΕΠΑ . 3 

Προϋποθέσεις και ύψος χορηγούμενου, στο ιπτάμενο 
αστυνομικό προσωπικό της Υπηρεσίας Εναερίων Μέ¬ 
σων της Ελληνικής Αστυνομίας, πτητικού επιδόμα¬ 
τος. 4 

Αποδοχή παραιτήσεως μέλους του Δ.Σ. της Δημόσιας Επι¬ 
χείρησης Ηλεκτρισμού (ΔΕΗ) και ορισμός νέου μέ¬ 
λους. ^ 

Αντικατάσταση τακτικού μέλους του Εθνικού Συμβουλίου 
Καταναλωτών. 6 

Τροποποίηση της 373592/4.9.95 «Κατάρτιση και τήρηση 
του Μητρώου Αγροτών και Αγροτικών Εκμεταλλεύ¬ 
σεων (Β' 761) απόφασης του Υπουργού Γεωργίας. .. 7 

Καθορισμός του αριθμού του επαναπροσλαμβανόμενου 
προσωπικού στον ΟΑΕΔ για το Β' εξάμηνο έτους 
1996. 8 

Καθορισμός του επαναπροσλαμβανόμενου προσωπικού 
στον Οργανισμό Εργατικής Εστίας το Β' εξάμηνο έτους 
1996. 9 

Σύσταση ειδικής Νομοπαρασκευαστικής Επιτροπής για 
την αναμόρφωση, τον εκσυγχρονισμό και την κωδικο¬ 
ποίηση της νομοθεσίας περί ανηλίκων .10 

Διορισμός μελών Δ.Σ. και Εκτελεστικής Επιτροπής του 
Ε.Π,.Κε.Δ. 11 

Μεταφορά οργανικής θέσης του κλάδου ΔΕ22 Φύλαξης- 
Πληροφόρησης του ΥΠΠΟ».12 

Ανασυγκρότηση του «Κεντρικού Γραφείου Ορθοδόξου 
Παρουσίας» της Ιερός Μητροπόλεως Κορίνθου .13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.35/26415 (1) 

Καθορισμός αριθμού προσώπων που θα απασχοληθούν στη 
Γενική Γραμματεία Δημόσιας Διοίκησης του Υπουργείου 
Εσωτερικών, Δημ. Διοίκησης και Αποκέντρωσης με σύμ¬ 
βαση μίσθωσης έργου. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87 (ΦΕΚ 195/Α711.11.87) 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις». 

β) Του άρθρου 27 του Ν. 2081 /92 (ΦΕΚ 154/Α792), με το 
οποίο προστέθηκε το άρθρο 29 Α στο Ν. 1558/85 (ΦΕΚ 137/ 
Α726.7.85) Κυβέρνηση και Κυβερνητικά Όργανα και του άρ¬ 
θρου 40 του Ν. 849/78 «Περί παροχής κινήτρων κλπ*. 
γ) Του άρθρου 3 περ. θ' της ΠΥΣ 236/7.7.94 (ΦΕΚ 115/Α7 

7.7.94) , η ισχύς της οποίας παρατάθηκε έως 31.7.97, με ΠΥΣ 
258/30.7.1996 (ΦΕΚ 177/Α731.7.1996). 

δ) Του άρθρου 22 παρ. 3 του Ν. 2362/95 (ΦΕΚ 247/Α7 
27.11.95) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις», 
ε) Του άρθρου 21 παρ. 16 του Ν. 2190/1994 (ΦΕΚ 28/Α7 

3.3.94) «Σύσταση ανεξάρτητης αρχής για την επιλογή προσω¬ 
πικού και ρύθμιση θεμάτων διοίκησης». 

στ) Του Π.Δ/τος 373/14.9.1995 (ΦΕΚ 201 /Α714.9.95) 
«Συγχώνευση των Υπουργείων Προεδρίας της Κυβέρνησης 
και Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτήτων 
του». 

ζ) Του Π.Δ/τος 400/1.11.1995 (ΦΕΚ 226/Α71.11.95) 
«Σύσταση Γενικής Γραμματείας Δημόσιας Διοίκησης στο 
Υπουργείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

η) Του Π. Δ/τος υπ’ αριθμ. 377/96 (ΦΕΚ 244/Α7 
25.9.1996) Διορισμός Υπουργών, Αναπληρωτή Υπουργού και 
Υφυπουργών. 

2. Την αριθμ. ΔΙΔΚ/Φ.44.1/21566/10.10.1996 (ΦΕΚ 
932/Β710.10.1996) Κοινή Απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών 
Δημόσιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την αριθμ. 1107147/1239/0006Α/4.10.1996) (ΦΕΚ 
922/Β77.10.1996) Κοινή Απόφαση του Πρωθυπουργού και 

του Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Ότι η ανάθεση έργου διερμηνείας μεμονωμένων περι¬ 
πτώσεων διεθνών συνόδων, συνεδρίων, επιτροπών, συναντή¬ 
σεων κ.λ.π.) εξαιρείται από την κατά τις ανωτέρω ΠΥΣ, διαδι¬ 
κασία έγκρισης διορισμών και προσλήψεων στο Δημόσιο Το¬ 
μέα και συνεπώς δεν απαιτείται η σχετική έγκριση από τη Γε¬ 
νική Γραμματεία του Υπουργικού Συμβουλίου. 

5. Την αριθμ. ΔΙΔΚ/Φ.35/24536/8.11.1996 απόφαση του 
Υφυπουργού Εσωτερικών, Δημόσιας Διοίκησης και Αποκέ¬ 
ντρωσης: «Διαπίστωση του απρόβλεπτου και επείγοντος της 
ανάγκης για ανάθεση με σύμβαση έργου σε δύο (2) διερμη¬ 
νείς». 

6. Το γεγονός ότι από τις διατάξεις της απόφασης αυτής 
προκαλείται δαπάνη ποσού εκατόν σαράντα έξι χιλιάδων τρια- 
κοσίων είκοσι «146.320» δρχ. που θα βαρύνει τις πιστώσεις 
του προϋπολογισμού της Γενικής Γραμματείας Δημόσιας 
Διοίκησης του Υπουργείου Εσωτερικών, Δημ. Δ/σης και Απο¬ 
κέντρωσης τρέχοντος οικονομικού έτους και συγκεκριμένα 
του ΚΑΕ 0846 του φορέα 07 -150, στον οποίο έχει γραφεί η 
σχετική πίστωση. 

7. Τις ειδικές επιτακτικές υπηρεσιακές ανάγκες, αποφασί¬ 
ζουμε: 

1) Καθορίζουμε σε δύο (2) τους διερμηνείς που θα απασχο¬ 
ληθούν στη Γενική Γραμματεία Δημόσιας Διοίκησης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης με σύμβαση μίσθωσης έργου, σύμφωνα με τις διατά¬ 
ξεις των άρθρων 681 κ.ε του Αστικού Κώδικα, για μία (1) 
ημέρα. 

2) Το έργο των ανωτέρω συνίσταται στη διερμηνεία, στην 
Αγγλική γλώσσα, των συζητήσεων της επιστημονικής εκδή¬ 
λωσης, που διοργάνωσαν ο τομέας Διοικητικής Επιστήμης 
του Τμήματος Πολιτικής Επιστήμης και Δημόσιας Διοίκησης 
του Πανεπιστημίου Αθηνών, σε συνεργασία με το Υπουργείο 
Εσωτερικών, Δημόσιας Διοίκησης και Αποκέντρωσης και τον 
Εκδοτικό Οίκο Αντ. Ν. Σάκκουλα, με θέμα «ΟπιόυάεΓπεη - 
Μορφές ελέγχου της κακοδιοίκησης στην Ελλάδα και στην 
Ευρώπη», η οποία πραγματοποιήθηκε στήν Αίθουσα Συνε¬ 
δρίων της ΕΣΗΕΑ, Ακαδημίας 20 Αθήνα, τη Δευτέρα 11 Νο¬ 
εμβρίου 1996 και ώρα 18.00. 

3) Το συνολικό ποσό της αμοιβής του έργου, που έχει εκτε- 
λεστεί ορίζεται σε εκατόν σαράντα έξι χιλιάδες τριακόσιες εί¬ 
κοσι «146.320» δραχμές συνολικά, ήτοι, εβδομήντα τρεις χι¬ 
λιάδες εκατόν εξήντα «73.160» δραχμές για καθένα διερμη¬ 
νέα. 

4) Για την καταβολή της προαναφερόμενης αμοιβής απαι¬ 
τείται βεβαίωση της Διεύθυνσης Σχέσεων Κράτους - Πολίτη 
της Γενικής Διεύθυνσης Διοικητικής Οργάνωσης και Διαδικα¬ 
σιών της Υπηρεσίας μας, για την πληρότητα και αρτιότητα του 
παραληφθέντος έργου. 

5) Το προαναφερόμενο έργο αφορά εργασίες που δεν ανά¬ 
γονται στον κύκλο καθηκόντων των υπαλλήλων της Γενικής 
Γραμματείας Δημόσιας Διοίκησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

6) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1996 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

Δ/ΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 


Αριθ. Α.Π. ΣΤ 1 /Φ.083 -1 2/ΑΣ 9932 (2) 

Καταβολή διδάκτρων σε ξενόγλωσσα σχολεία. 

Ο ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 419/76 Περί Οργανισμού του 
Υπουργείου Εξωτερικών (ΦΕΚ 221/Α). 

2) Το άρθρο 11 του Ν. 2398/1996 Σύσταση διπλωματικών 
και προξενικών αρχών και άλλες διατάξεις (ΦΕΚ 89/Α). 

3) Τις διατάξεις του άρθρου 27 του Ν. 2081/1992 και το 
γεγονός ότι από τις διατάξεις της παρούαης θα προκληθεί δα¬ 
πάνη 50.000.000 ετησίως δυναμένη να καλυφθεί από τον 
Κ.Α.Ε. 0881 του Φορέα 110 του προϋπολογισμού εξόδων του 
Υπουργείου Εξωτερικών. 

4) Τις διατάξεις της υπ’ αριθ. 1107147/1239/0006Α/ 
4.10.1996 απόφαση με θέμα «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομικών». 

5) Το άρθρο 22 παρ. 3 του Ν. 2362/1995, αποφασί¬ 
ζουμε: 

Εγκρίνουμε την καταβολή, κατά το ήμισυ, των διδάκτρων 
φοπήσεως σε ξενόγλωσσα σχολεία πρωτοβάθμιας και δευτε¬ 
ροβάθμιας εκπαίδευσης που λειτουργούν στην Ελλάδα, των 
τέκνων των υπαΧλήλων του Υπουργείου Εξωτερικών, σύμ¬ 
φωνα με τα οριζόμενα στην παράγραφο 1 και 2 του άρθρου 11 
του Ν. 2398/1996 και καθορίζουμε τον τρόπο καταβολής των 
διδάκτρων και τα απαιτούμενα δικαιολογητικά ως εξής: 

Α. Απαιτούμενα δικαιολογητικά. 

1. Εντολή μεταθέσεως στην Κεντρική Υπηρεσία και ανά¬ 
ληψη υπηρεσίας σ’ αυτή. 

2. Βεβαίωση, μεταφρασμένη στα ελληνικά και θεωρημένη 
από τον Προϊστάμενο της κάθε Πρεσβευτικής ή Προξενικής 
Αρχής, για την φοίτηση των τέκνων σε ξενόγλωσσα σχολεία 
του εξωτερικού, πρωτοβάθμιας ή δευτεροβάθμιας εκπαίδευ¬ 
σης τα δύο αμέσως προηγούμενα χρόνια από την εκάστοτε 
μετακίνηση του υπαλλήλου στην Κεντρική Υπηρεσία. 

3. Βεβαίωση για την φοίτηση των τέκνων σε ξενόγλωσσα 
σχολεία, πρωτοβάθμιας ή δευτεροβάθμιας εκπαίδευσης στην 
Ελλάδα. 

4. Βεβαίωση του ξενόγλωσσου σχολείου πρωτοβάθμιας ή 
δευτεροβάθμιας για το συνολικό ετήσιο ποσό των διδάκτρων 
για κάθε συγκεκριμένη περίπτωση. 

5. Εξοφλητική απόδειξη καταβολής του ημίσεως ανωτέρω 
συνολικού ετήσιου ποσού. 

6. Κατάσταση δαπάνης σε τρία αντίγραφα υπογεγραμμένη 
από το δικαιούχο υπάλληλο και θεωρημένη από τον Προϊστά¬ 
μενο αυτού. 

Β. Η καταβολή των διδάκτρων σε κάθε ενδιαφερόμενο 
υπάλληλο θα πραγματοποιείται αφού υποβάλει στην ΣΤ1 
Διεύθυνση Οικονομικής Διοίκησης τα ανωτέρω δικαιολογη- 
τικά και με την έκδοση τακτικού χρηματικού εντάλματος στο 
όνομα του επί της Δ.Ο.Υ. Πληρωμών Αθηνών. 

Η παρούσα ισχύει από 1.1.1997. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 29 Νοεμβρίου 1996 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 

Αριθ. ΔΙΟΕ 2121 (3) 

Τροποποίηση της αριθμ. 13498/ΔΙΟΕ 1594/18.4.1996 από¬ 
φασης Περί Ανασυγκρότησης Διοικητικού Συμβουλίου ΕΛ- 
ΚΕΠΑ. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 του 
Ν. 2081/92 (ΦΕΚ 137/τ.Α/26.7.1985) και (ΦΕΚ 154/τ.Α/ 
10.9.1992) αντίστοιχα. 

β. Του Ν.Δ. 2473/53 «Περί ιδρύσεως Ελληνικού Κέντρου 
Παραγωγικότητας και Ρυθμίσεως θεμάτων Τεχνικής Βοή¬ 
θειας» (ΦΕΚ 199/τ.Α/1.8.1953). 

γ. Του Β. Δ/τος 639/63 Περί καταστατικού Ελληνικού Κέ¬ 
ντρου Παραγωγικότητας. 

δ. Του ΑΝ 65/67 «Περί τροποποιήσεως, συμπληρώσεως 
και κωδικοποιήσεως του ενιαίου κειμένου των διατάξεων του 
ΑΝ 4/67 και 19/67 Περί αποκαταστάσεως ευρυθμίας εις την 
λειτουργία των Δημοσίων Υπηρεσιών ΝΠΔΔ κ.λ.π.» (ΦΕΚ 
124/τ.Α/20.7.1967). 

ε. Του Β.Δ/τος 1/73 «Περί επεκτάσεως του ΑΝ 65/67 επί 
του Ελληνικού Κέντρου Παραγωγικότητας» (ΦΕΚ 1/τ.Α/ 
8.1.1973). 

στ. Του άρθρου 8 του Ν.970/79 Περί συμπληρώσεως των 
περί της Α.Ε. ΕΤΕΑΠ ισχυουσών διατάξεων και εκκαθαρί- 
σεως της ΑΕ ΝΕΑ ΑΓΡΕΞ και άλλων τινών διατάξεων (ΦΕΚ 
221/τ.Α/21.9.79). 

ζ. Του Π.Δ. 138/93 Περί Οργανισμού του Υπουργείου Εθνι¬ 
κής Οικονομίας (ΦΕΚ 55/τ.Α/14.4.1993). 

2 Την απόφαση Ρ.Δ. 1159/31.1.1973 Περί της συνθέ- 
σεως του Δ.Σ. του ΕΛΚΕΠΑ (ΦΕΚ 150/Τ.Β/5.2.1973). 

3. Την αριθμ. 13498/ΔΙΟΕ 1594/18.4.1996 απόφαση 
«Περί Ανασυγκρότησης Διοικητικού Συμβουλίου του ΕΛ¬ 
ΚΕΠΑ» (ΦΕΚ 254/τ.Β/18.4.1996), όπως τροποποιήθηκε. 

4. Την από 2.12.1996 υποβολή παραίτησης του Νικολάου 
Γκέίβελη, αποφασίζουμε: 

I. Τροποποιούμε την με αριθμ. 13498/ΔΙΟΕ 1594/ 

18.4.1996 απόφαση «Περί Ανασυγκρότησης του Διοικητικού 
Συμβουλίου του ΕΛΚΕΠΑ» όπως τροποποιήθηκε και ορίζουμε 
ως μέλος τον Δημοσθένη Αγορή του Παντελή, Επίκουρο Κα¬ 
θηγητή του Πανεπιστημίου Πατρών, αντί του Νικολάου Γκέϊ- 
βελη, που παραιτήθηκε, για το υπόλοιπο της θητείας των με¬ 
λών του Δ.Σ. του ΕΛΚΕΠΑ ήτοι μέχρι 10.4.1998. 

II. Κατά τα λοιπά ισχύει η αριθμ. 13498/ΔΙΟΕ 1594/ 

18.4.1996 απόφαση όπως τροποποιήθηκε. 

III. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1996 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2075433/11133/0022 (4) 

Προϋποθέσεις και ύψος χορηγούμενου, στο ιπτάμενο αστυ¬ 
νομικό προσωπικό της Υπηρεσίας Εναερίων Μέσων της 
Ελληνικής Αστυνομίας, πτητικού επιδόματος. 

Ο ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παραγράφου 5 του άρθρου 2 του Ν. 
2334/1995 «Υπηρεσία Εναερίων Μέσων της Ελληνικής 
Αστυνομίας και άλλες διατάξεις». 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α 154). 


3. Τις διατάξεις της αριθμ. 1107147/1239/0006/ 

4.10.1996 (ΦΕΚ 922/Β/7.10.1996) απόφαση του Πρωθυ¬ 
πουργού και του Υπουργού Οικονομικών στους Υφυπουργούς 
Οικονομικών. 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋπο¬ 
λογισμού για το 1996, προκαλείται δαπάνη σε βάρος για το 
έτος 1997 ύψους 10.000.000 δρχ. περίπου, η οποία έχει 
προβλεφθεί στον ΚΑΕ 0434 του σχεδίου προϋπολογισμού 
εξόδων Ε.Φ. 43 110 «ΕΛΛΗΝΙΚΗ ΑΣΤΥΝΟΜΙΑ» έτους 1997 
και θα αντιμετωπιστεί από τη πίστωση που θα εγκριθεί για το 
σκοπό αυτό, για δε καθένα από τα επόμενα έτη ίδιου ύψους 
περίπου, η οποία θα προβλέπεται και θα καλύπτεται από τον 
κατ’ έτος προϋπολογισμό εξόδων Ε.Φ. 43 110 «ΕΛΛΗΝΙΚΗ 
ΑΣΤΥΝΟΜΙΑ» αποφασίζουμε: 

Άρθρο 1 

Πτητικό επίδομα εξαμήνου 

1. Το πτητικό επίδομα εξαμήνου χορηγείται στους Αξιωμα¬ 
τικούς, Ανθυπαστυνόμους, Αρχιφύλακες και Αστυφύλακες, 
κατόχους πτυχίου επαγγελματία χειριστή ελικοπτέρου ή χει¬ 
ριστή ιδιωτικών ελικοπτέρων που εκδόθηκε ή αναγνωρίστηκε 
από την Υπηρεσία Πολιτικής Αεροπορίας (Υ.Π.Α.), σύμφωνα 
με τη νομοθεσία που τη διέπει, όταν συμπληρώσουν τριάντα 
(30) ώρες πτήσης σ' ένα (1) εξάμηνο ως χειριστές ελικοπτέ¬ 
ρων που ανήκουν στην Ελληνική Αστυνομία. 

2. Το ποσόν του εξαμηνιαίου πτητικού επιδόματος καθορί¬ 
ζεται για κάθε κατηγορία από το γινόμενο του ισχύοντος, 
κάθε φορά, μηνιαίου βασικού μισθού του Αστυνόμου Β' επί 
του αντιστοίχου για κάθε κατηγορία συντελεστή. 

Οι κατηγορίες και οι συντελεστές που αντιστοιχούν σε 
κάθε μία απ’ αυτές έχουν ως κατωτέρω: 
α. Κατηγορία Α1 συντελεστής: Τέσσερα και είκοσι (4,20). 
β. Κατηγορίας Α2 συντελεστής: Τρία (3). 

3. Δικαιούχοι κατά κατηγορία: 

α. Κατηγορία Α1: Αξιωματικοί χειριστές ανεξαρτήτως βαθ¬ 
μού και Ανθυπαστυνόμοι, εφόσον ίπτανται με ελικόπτερα 
κάτω των 4.000 ΚΘΠ, όταν αυτά είναι άδεια αλλά εξοπλι¬ 
σμένα. 

β. Κατηγορία Α2: Αρχιφύλακες και Αστυφύλακες χειριστές, 
εφόσον ίπτανται με ελικόπτερα βάρους κάτω των 4.000 ΚΘΗ, 
όταν αυτά είναι άδεια αλλά εξοπλισμένα. 

Άρθρο 2 

Πτητικό επίδομα 18μήνου 

1. Το πτητικό επίδομα 18μήνου χορηγείται στους Αξιωματι¬ 
κούς, Ανθυπαστυνόμους, Αρχιφύλακες και Αστυφύλακες, 
όταν συμπληρώσουν τριάντα (30) ώρες πτήσης μέσα σε 18 
μήνες. 

2. Το ανά 18μηνο πτητικό επίδομα, που χορηγείται στο 
προσωπικό της προηγούμενης παραγράφου, καθορίζεται στο 
ποσό που προκύπτει σύμφωνα με το αναφερόμενο στην πα¬ 
ράγραφο 2 του άρθρου 1 της παρούσας και με τους κατωτέρω 
κατά κατηγορία συντελεστές: 

α. Κατηγορία Β1: Συντελεστής δύο και είκοσι (2,20) χορη¬ 
γείται στους Αξιωματικούς ανεξαρτήτως βαθμού και στους 
Ανθυπαστυνόμους. 

β. Κατηγορία Β2: Συντελεστής ένα και ογδόντα (1,80) χο¬ 
ρηγείται στους Αρχιφύλακες και Αστυφύλακες. 

3. Δικαιούχοι πτητικού επιδόματος των κατηγοριών Β1 και 
Β2 είναι Αξιωματικοί, Ανθυπαστυνόμοι, Αρχιφύλακες και 
Αστυφύλακες κάτοχοι πτυχίου προσωπικού συντηρήσεως αε¬ 
ροπορικού υλικού που εκδόθηκε ή αναγνωρίστηκε από την 
Υ.Π.Α. ή πτυχίου μηχανοσυνθέτη ή μηχανικού αεροσκαφών 
αναγνωρισμένης από το κράτος σχολής, που ίπτανται σε δοκι¬ 
μαστικές ή άλλες διατεταγμένες αποστολές ή υπηρεσίες που 
απαιτούν την παρουσία τους κατά τη διάρκεια της πτήσης. 

Αρθρο 3 

Τρόπος καταβολής του πτητικού επιδόματος 

Το πτητικό επίδομα (εξαμήνου και 1 βμήνου) καταβάλλεται 
στους δικαιούχους ως ακολούθως: 

α. Το μισό, μόλις συμπληρωθούν δέκα (10) ώρες πτήσεως ή 
το 1/10 του μισού για κάθε μία από τις δέκα πρώτες ώρες 
πτήσεως. 

β. Το άλλο μισό, μόλις συμπληρωθούν οι είκοσι (20) υπόλοι¬ 
πες ώρες πτήσεως ή το 1 /20 του μισού για κάθε ώρα πτήσεων 
πέραν των δέκα (10) πρώτων ωρών πτήσεως κάθε εξαμήνου ή 
1 βμήνου. 

γ. Στους χειριστές και τεχνικούς της Υπηρεσίας Εναερίων 
Μέσων Ελληνικής Αστυνομίας (Υ.Ε.Μ.Ε.Α.) που πεθαίνουν ή 
τραυματίζονται λόγω αεροπορικού ατυχήματος, που συμβαί¬ 
νει σε διατεταγμένη πτήση, καταβάλλεται ολόκληρο το πτη¬ 
τικό επίδομα του θμήνου ή του 1 βμήνου, ανεξάρτητα από τις 
ώρες πτήσης που πραγματοποίησαν σ’ αυτό. 

δ. Για το πέραν των (30) ωρών πτήσεις μέσα σε κάθε εξά¬ 
μηνο ή Ιβμηνο, κατά περίπτωση, δεν καταβάλλεται πτητικό 
επίδομα. 

ε. Σε περίπτωση προαγωγής των δικαιούχων πτητικού επι¬ 
δόματος ή αλλαγής κατηγορίας μέσα στο ίδιο εξάμηνο ή 
1 βμηνο, το πτητικό επίδομα υπολογίζεται με ποσοστό, ανά¬ 
λογα με τις ώρες πτήσεως που πραγματοποιήθηκαν σε κάθε 
βαθμό ή κατηγορία δικαιούχου. 

στ. Ως μηνιαίος βασικός μισθός του βαθμού Αστυνόμου Β' 
για τον υπολογισμό του πτητικού επιδόματος λαμβάνεται αυ¬ 
τός που ισχύει κατά την τελευταία ημέρα κάθε θμήνου ή 
1 βμήνου. 

Αρθρο 4 

Δικαιολογητικά καταβολής πτητικού επιδόματος 

Για την καταβολή στους δικαιούχους του πτητικού επιδόμα¬ 
τος απαιτείται προσκόμιση ατομικής βεβαιώσεως της Υ.Ε.- 
Μ.Ε.Α. που περιλαμβάνει τον αριθμό των ωρών πτήσεως που 
πραγματοποίησε ο δικαιούχος, καθώς και την κατηγορία στην 
οποία ανήκει. 

Αρθρο 5 

Γ ενικές διατάξεις 

1. Το κατά ανωτέρω διαμορφούμενο ποσό (βασικός μισθός 
χ συντελεστής), προσαυξάνεται σε ποσοστό 94%. 

Το τελικώς διαμορφούμενο ποσό του πτητικού επιδόματος 
προσαυξάνεται από 1.7.1993 με το χορηγούμενο κάθε φορά 
ποσοστό γενικής αύξησης των αποδοχών των εργαζομένων 
στο Δημόσιο. 

2. Ως εξάμηνο νοείται, η χρονική περίοδος από 1 Ιανουά¬ 
ριου μέχρι 30 Ιουνίου και από 1 Ιουλίου μέχρι 31 Δεκεμβρίου 
του ίδιου έτους, ενώ ως 1 βμηνο νοείται η χρονική περίοδος 
από 1 Ιανουάριου μέχρι 30 Ιουνίου του επομένου έτους και 
από 1 Ιουλίου του επομένου έτους μέχρι 31 Δεκεμβρίου του 
μεθεπομένου έτους, αρχής γενομένης από 1.1.1997. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Δεκεμβρίου 1996 

ΟΙ ΥΠΟΥΡΓΟΙ 

Ο ΥΦ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 


Αριθ.013/Β/Φ9.6.10/21597 (5) 

Αποδοχή παραιτήσεως μέλους του Δ.Σ. της Δημόσιας Επιχεί¬ 
ρησης Ηλεκτρισμού (ΔΕΗ) και ορισμός νέου μέλους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των Επι¬ 
χειρήσεων δημοσίου χαρακτήρα ή κοινής ωφελείας». 

2. Τη διάταξη του άρθρου 8 του Π.Δ. 57/85 «Δομή, ρόλος 
και τρόπος διοίκησης και λειτουργίας της κοινωνικοποιημέ¬ 
νης Επιχείρησης «Δημόσια Επιχείρηση Ηλεκτρισμού». 

3. Την υποβληθείσα παραίτηση του μέλους του Δ.Σ. της 
Δημόσιας Επιχείρησης Ηλεκτρισμού (ΔΕΗ) Αντωνίου Παπα- 
θανασόπουλου του Βασιλείου, αποφασίζουμε: 

1. Αποδεχόμεθα την υποβληθείσα παραίτηση του μέλους 
του Δ.Σ. της Δημόσιας Επιχείρησης Ηλεκτρισμού (Δ.Ε.Η.) 
Αντώνιου Παπαθανασόπουλου του Βασιλείου και ορίζουμε 
αντικαταστάτη αυτού, νέο μέλος του Δ.Σ. της ΔΕΗ Ιωάννη 
Τσαλιγόπουλο. 

2. Το νέο μέλος ορίζεται για το υπολειπόμενο της θητείας 
ήτοι μέχρι 12.7.1998. 

3. Η απόφαση αυτή δεν δημιουργεί δαπάνη πέραν της ήδη 
εγκεκριμένης και υφισταμένης στον προϋπολογισμό της 
ΔΕΗ. 

4. Κατά τα λοιπά ισχύει η υπ’ αριθ. Δ13/Β/Φ.9.6.10/ 
15562/13.7.1995 κοινή απόφαση. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Δεκεμβρίου 1996 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

-♦- 

Αριθ. Φ1-3080 (6) 

Αντικατάσταση τακτικού μέλους του Εθνικού 

Συμβουλίου Καταναλωτών. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Νόμο 1558/85 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει σήμερα. 

2. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης» (ΦΕΚ 19/Α796). 

3. Το Π.Δ. 59/96 «Σύσταση Γ ενικής Γ ραμματείας Εμπορίου 
στο Υπουργείο Ανάπτυξης και καθορισμός των αρμοδιοτήτων 
της» (ΦΕΚ 51/Α/96). 

4. Το Νόμο 2251/94 «προστασία των καταναλωτών», άρ¬ 
θρο 12, παράγραφοι 2 και 3 (ΦΕΚ 191/Α794). 

5. Τη Φ1 -3322/14.6.95 απόφαση του Υπουργού Εμπορίου 
«συγκρότηση του Εθνικού Συμβουλίου Καταναλωτών» (ΦΕΚ 
521/Β795). 

6. Το υπ’ αριθ. 2922/31.10.96 έγγραφο της Γ ενικής Συνο¬ 
μοσπονδίας Εργατών Ελλάδας, αποφασίζουμε: 

1. Την τροποποίηση της Φ1 -3322/14.6.95 απόφασης του 
Υπουργού Εμπορίου «συγκρότηση Εθνικού Συμβουλίου Κα¬ 
ταναλωτών» και τον ορισμό ως τακτικού μέλους του Εθνικού 
Συμβουλίου Καταναλωτών τον Θεόδωρο Δεληγιαννάκη, εκ¬ 
πρόσωπο της Γ ενικής Συνομοσπονδίας Εργατών Ελλάδας, σε 
αντικατάσταση του Κων/νου Κιζιρίδη. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 29 Νοεμβρίου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

Αριθ. 366533 (7) 

Τροποποίηση της 373592/4.9.95 «Κατάρτιση και τήρηση του 

Μητρώου Αγροτών και Αγροτικών Εκμεταλλεύσεων 

(Β' 761) απόφασης του Υπουργού Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 11 του άρθρου 1 του Ν. 2332/95 «Μη¬ 
τρώο Αγροτών και Αγροτικών Εκμεταλλεύσεων και άλλες δια¬ 
τάξεις» (Α7181). 

β) Του άρθρου 29Α του Ν. 1558/1985 «Κυβέρνηση και Κυ¬ 
βερνητικά Όργανα» (Α7137), όπως το άρθρο αυτό προστέ¬ 
θηκε με το άρθρο 27 του Ν. 2081 /1992 «Ρύθμιση του θεσμού 
των επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργανώ¬ 
σεων των εμπόρων, βιοτεχνών και λοιπών επαγγελματιών και 
άλλες διατάξεις» (Α /154). 

2. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Στην παράγραφο 1 του άρθρου 2 της 373592/4.9.95 «Κα¬ 
τάρτιση και τήρηση του Μητρώου Αγροτών και Αγροτικών 
Εκμεταλλεύσεων» (Β' 761) απόφασής μας, η φράση «...εντός 
προθεσμίας σαρανταπέντε (45) ημερών από τη δημοσίευση 
της παρούσης...», αντικαθίσταται ως ακολούθως: 

«...εντός προθεσμίας δύο (2) μηνών από 7 Ιανουάριου 
1997...». 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1996 

Ο ΥΠΟΥΡΓΟΣ 

ΣΤ. ΤΖΟΥΜΑΚΑΣ 

-♦- 

Αριθ. 192207 (8) 

Καθορισμός του αριθμού του επαναπροσλαμβανόμενου προ¬ 
σωπικού στον ΟΑΕΔ για το Β' εξάμηνο έτους 1996. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του Ν. 1558/1985 «Κυβέρνηση και Κυ¬ 
βερνητικά Όργανα» και β) του άρθρου 25 παρ. 10 του Ν. 
2190/94. 

2. Την αριθ. 190259/28.9.94 κοινή απόφαση «Αριθμητικός 
προσδιορισμός επαναπροσλαμβανόμενου προσωπικού στον 
ΟΑΕΔ». 

3. Τη διάταξη του άρθρου 27 του Ν. 2081/92 (ΦΕΚ 154/ 
τ. Α') με το οποίο συμπληρώθηκε το άρθρο 29 του Ν. 
1558/85 (ΦΕΚ 137/τ. Α') και την αριθ. 550/7.10.92 εγκύκλιο 
της Γραμματείας του Υπουργικού Συμβουλίου κατ’ εφαρμογή 
των οποίων βεβαιούται ότι η δαπάνη για την επαναπρόσληψη 
του προσ/κού στον ΟΑΕΔ για το υπόλοιπο του Β' εξαμήνου 
έτους 1996 ανέρχεται σε 7.000.000 δρχ. και για τα επόμενα 
οικονομικά έτη στο διπλάσιο περίπου. 

Η εν λόγω δαπάνη θα αντιμετωπισθεί από τον προϋπολογι¬ 
σμό του ΟΑΕΔ και από τους ΚΑΕ 0211,0212, 0221,0222, 
0223, 0224, 0225, 0226, 0227, 0232, 0233, 0235, 0236, 
0237, 0238, 0239, 0269, 0259. 

4. Την αριθ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης. 

5. Το αριθ. 2042264/275/0021 Β'/1.7.94 έγγραφο του 
Υπουργού Οικονομικών. 

6. Τα αριθ. 121834/13.12.94 και 110765/18.6.1996 έγ¬ 
γραφα του ΟΑΕΔ. 

7. Τις υπηρεσιακές ανάγκες του ΟΑΕΔ. 

8. Την με αριθ. 1 1071 47/239/ΦΕΚ922/Β77.10.96 από¬ 


φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

Καθορίζουμε ότι κατά το Β' εξάμηνο του έτους 1996, θα 
επαναπροσληφθούν σε κενές οργανικές θέσεις στον Οργανι¬ 
σμό Απασχόλησης Εργατικού Δυναμικού με την διαδικασία 
των διατάξεων του άρθρου 25 του Ν. 2190/94 τα εξής άτομα, 
τα οποία απολύθηκαν με το Ν. 1882/90 (άρθρο 44): 

Οκτώ (8) του Κλάδου ΥΕ προσωπικού καθαριότητας, και 

Ένας (1) του Κλάδου ΔΕ Τυπογραφίας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Νοεμβρίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΓΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 192082 (9) 

Καθορισμός του επαναπροσλαμβανόμενου προσωπικού στον 

Οργανισμό Εργατικής Εστίας το Β' εξάμηνο έτους 1996. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του Ν. 1558/1985 «Κυβέρνηση και Κυ¬ 
βερνητικά Όργανα» και β) των παραγρ. 2,3,5,10,15 του άρ¬ 
θρου 25 του Ν. 2190/94 (ΦΕΚ 28/τ. Α'). 

2. Την αριθ. 190181/15.9.94 Κ.Υ.Α. αριθμητικού προσδιο¬ 
ρισμού επαναπροσλαμβανόμενου προσωπικού στον Ο.Ε.Ε. 

3. Τις αριθ. 190573/9.12.94 και 190827/17.1.95 αποφά¬ 
σεις σύστασης θέσεων τακτικού προσωπικού στον ΟΕΕ για 
τον διορισμό επαναπροσλαμβανόμενων υπαλλήλων (ΦΕΚ 
933 και 38 τ. Β'). 

4. Τις υφιστάμενες κενές οργανικές θέσεις του Ο.Ε.Ε. 

5. Το αριθ. 2042264/275/0021Β/94 έγγραφο του Υπουρ¬ 
γού Οικονομικών. 

6. Την απόφαση της Τριμελούς Επιτροπής του άρθρου 26 
του Ν. 2190/94. 

7. Το αριθ. 4047/5.6.96 έγγραφο του Οργανισμού Εργατι¬ 
κής Εστίας. 

8. Τη διάταξη του άρθρου 27 του Ν. 2081/92 (ΦΕΚ 154/ 
τ. Α'), με την οποία συμπληρώθηκε το άρθρο 29 του Ν. 
1558/85 (ΦΕΚ 137/τ. Α') κατ’ εφαρμογή των οποίων βε- 
βαιούται ότι, από την απόφαση αυτή θα προκληθεί δαπάνη 
ύψους 5.500.000 δρχ. περίπου για το υπόλοιπο Β' εξαμήνου 
έτους 1996, η οποία θα αντιμετωπισθεί από τον προϋπολογι¬ 
σμό του ΟΕΕ (ΚΑΕ 0211,0221,0224 - 0233) και 20.702.180 
δρχ. περίπου για καθένα από τα επόμενα οικονομικά έτη. 

9. Την με αριθ. 1107147/239/ΦΕΚ 922/Β77.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

Καθορίζουμε ότι θα επαναπροσληφθεί στον Ο.Ε.Ε. εντός 
του Β' εξαμήνου του 1996, σε υφιστάμενες κενές και συστα- 
θεϊσες προσωποπαγείς θέσεις τακτικού προσωπικού το εξής 
προσωπικό που απολύθηκε με τις διατάξεις του άρθρου 44 
του Ν. 1882/90: 

1) Δύο (2) άτομα του Κλάδου ΠΕ6 Καθ. Φυσικής Αγωγής. 

2) Ένα (1) άτομο του Κλάδου ΥΕ7 Προσωπικού Μαγει¬ 
ρείου. 

3) Ένα (1) άτομο του Κλάδου ΤΕ6 Καθ. Μουσικής. 

4) Ένα (1) άτομο του Κλάδου ΔΕ6 Βοηθ. Βρεφοκόμων Παι¬ 
δοκόμων. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Νοεμβρίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

- ♦- 

Αριθ. 144986 (10) 

Σύσταση ειδικής Νομοπαρασκευαστικής Επιτροπής για την 

αναμόρφωση, τον εκσυγχρονισμό και την κωδικοποίηση 

της νομοθεσίας περί ανηλίκων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 7 του Ν. 908/71, όπως συ¬ 
μπληρώθηκε με το Ν. 1968/91 και την περ. β της παρ. 1 του 
άρθρου 27 του Ν. 2145/93 και β) την ανάγκη αναμόρφωσης 
εκσυγχρονισμού και κωδικοποίησης του δικαίου περί ανηλί¬ 
κων, αποφασίζουμε: 

Συνιστούμε Ειδική Νομοπαρασκευαστική Επιτροπή για την 
αναμόρφωση, τον εκσυγχρονισμό και την κωδικοποίηση του 
δικαίου περί ανηλίκων. Κατά προτεραιότητα η Επιτροπή θα 
ασχοληθεί με την κατάρτιση σχεδίου νόμου για την ίδρυση 
«Μονάδων μέριμνας Νέων» που θα υπάγονται στην αρμοδιό¬ 
τητα του Υπουργείου Δικαιοσύνης και θα έχουν ως σκοπό την 
πρόληψη και καταστολή της παραβατικότητας των ανηλίκων, 
λαμβάνοντας υπόψη το σχετικό προσχέδιο νόμου που ήδη 
έχει καταρτισθεί από Ομάδα Εργασίας. 

Η Επιτροπή αποτελείται από τους εξής: 

1. Καλλιόπη Σπινέλη, καθηγήτρια Πανεπιστημίου, ως Πρό¬ 
εδρο. 

2. Μαρία Βασιλάκη, Πρόεδρο Πρωτοδικών 

3. Ξένη Δημητρίου, Εισαγγελέα Πρωτοδικών 

4. Ασπασία Μαγιάκου, Πρόεδρο Πρωτοδικών 

5. Ελένη Βουγιούκα, Πρωτόδικη 

6. Αγγελική Σγουράκη, Αντιεισαγγελέα Πρωτοδικών 

7. Κυριακή Μπαρδάνη, Προϊσταμένη της Δ/νσης Αγωγής 
Ανηλίκων του Υπουργείου Δικαιοσύνης. 

8. Ιωάννα Ακριβού, Προϊσταμένη της υπηρεσίας Επιμελη¬ 
τών Ανηλίκων. 

9. Αδαμαντία Βρουλάκη, Προϊσταμένη της Κοινωνικής 
Υπηρεσίας του Ιδρύματος Αγωγής Ανηλίκων Αρρένων Κορυ¬ 
δαλλού. 

10. Σπυρίδωνα Κοκκινάκη, Δρ. Κοινωνικών Επιστημών - 
Τμηματάρχη Υπουργείου Υγείας και Πρόνοιας. 

11. Γεώργιο Βλάχο, Σχολικό Σύμβουλο - Εκπαιδευτικό 
Δευτεροβάθμιας Εκπαίδευσης του Υπουργείου Παιδείας. 

12. Παναγιώτη Σαλκιτζόγλου, Δικηγόρο - τ. Επιμελητή 
Ανηλίκων. 

13. Αικατερίνη Τζέλη, Δικηγόρο και 

14. Ευστράτιο Γεωργούλα, Κοινωνιολόγο - Εγκληματο- 
λόγο. 

Χρέη γραμματέα θα εκτελεί η Νικολέττα Ρένεση, με ανα- 
πληρώτρια τη Δήμητρα Γιαννικοπούλου, δικ. Υπάλληλοι. 

Η Επιτροπή πρέπει να παραδώσει το Σχέδιο Νόμου για τις 
Μονάδες Μέριμνας Νέων μέσα σε δύο μήνες από την έναρξη 
των εργασιών της και την κωδικοποίηση της νομοθεσίας περί 
ανηλίκων εκσυγχρονισμένη μέσα σε ένα έτος. 

Στην Πρόεδρο, τα μέλη και τους γραμματείς της Επιτροπής 
θα καταβληθεί αποζημίωση σύμφωνα με τις διατάξεις της 
παρ. 1 του άρθρου 23 του Ν. 2145/1993, όπως συμπληρώ¬ 
θηκε με την παρ. 5α του άρθρου 6 του Ν. 2207/94. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Νοεμβρίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. ΥΠΠΟ/ΔΙΟΙΚ/Β/58330 (11) 

Διορισμός μελών Δ.Σ. και Εκτελεστικής Επιτροπής 
του Ε.Π. Κε.Δ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 645/77 «Περί ιδρύσεως του Ε.Π.- 
Κε.Δ», (ΦΕΚ 202/Α). 

2. Τις διατάξεις του άρθρου 76 του Ν. 1943/91 «Εκσυγχρο¬ 

νισμός της Οργάνωσης, και λειτουργίας της Δημόσιας Διοίκη¬ 
σης .κ.λ.π. (ΦΕΚ 50/Α). 

3. Την αριθμ. 49610/20.11.90 Κ.Υ.Α. «Εξαίρεση από τον 
περιορισμό των τριών υπογραφών» (ΦΕΚ 743/Β/29.11.90). 

4. Το από 21.10.96 έγγραφο του Γενικού Γραμματέα του 
Συμβουλίου της Ευρώπης με το οποίο προτείνονται μέλη του 
Διοικητικού Συμβουλίου του Ε.Π.ΚΕ.Δ. 

5. Το αριθμ. 235/8.11.96 έγγραφο του Γ. Γραμματέα Διοί¬ 
κησης και Οργάνωσης του Υπουργείου Εξωτερικών με το 
οποίο προτείνονται εκπρόσωποί του στο Διοικητικό Συμβού¬ 
λιο του Ε.Π.Κε.Δ., αποφασίζουμε: 

Α. Διορίζουμε ως μέλη του Διοικητικού Συμβουλίου του Ευ¬ 
ρωπαϊκού Πολιτιστικού Κέντρου Δελφών, με τριετή θητεία, 
τους εξής: 

1. Ελένη Γλύκατζη - Αρβελέρ, ως Πρόεδρο. 

2. Κωνσταντίνα Ζαγοριανού - Πρίφτη, Σύμβουλο Πρε¬ 
σβείας Α', με αναπληρωτή τον Αλέξανδρο Ράλλη, Σύμβουλο 
Πρεσβείας Β". 

3. Αικατερίνη Παναγοπούλου, Προϊσταμένη Δ/νσης του 
ΥΠΠΟ, με αναπληρωτή τον Γεώργιο Σκεπαθιανό, Προϊστά¬ 
μενο Τμήματος του ΥΠΠΟ. 

4. ΠΑΥΜΟΝϋ νΥΕΒΕΒ, Δ/ντή Εκπαίδευσης Πολιτισμού και 
Αθλητισμού του Συμβουλίου της Ευρώπης. 

5. ΜΑ6ΘΙΕ 3ΕΜΡΙΈ, Δ/ντρια Συμβουλίου Εκπαίδευσης και 
Τεχνών της Αγγλίας. 

6. ΑΝΝΑ ΝΙΕννΐΑ00Μ5ΚΑ, Επικεφαλής του Τμήματος Διε¬ 
θνών Σχέσεων του Υπουργείου Πολιτισμού και Τεχνών της 
Πολωνίας. 

7. ΕΤΙΕΝΝΕ ΘΒΟδϋΕΑΝ, Γενικό Δ/ντή της Γενικής Δ/νσης 
Πολιτισμού και Επικοινωνίας στο Υπουργείο Πολιτισμού και 
Κοινωνικών θεμάτων της Γαλλικής Κοινότητας του Βελ¬ 
γίου. 

8. Νίκο Κούνδουρο, σκηνοθέτη. 

9. Κωνσταντίνο Βεργόπουλο, Καθηγητή Πανεπιστημίου. 

10. Μυρσίνη Ζορμπά, Διδάκτορα Πολιτικών Επιστημών, 
Διευθύντρια του Εθνικού Κέντρου Βιβλίου. 

11. Νικόλαο Βερνίκο, Επιχειρηματία. 

Β. Αναπληρωτές των υπό στοιχεία 8,9,10 και 11 μελών του 
Διοικητικού Συμβουλίου ορίζονται οι α) Κων/νος Χρυσόγονος, 
επίκουρος καθηγητής Πανεπιστημίου θεσ/νίκης, β) Σοφία 
Κρεμύδη, Διδάκτωρ Αρχαιολογίας, γ) Ουρανία Λαμψίδου, Δη¬ 
μοσιογράφος και δ) Βασίλειος Αγγελικόπουλος Δημοσιογρά¬ 
φος. 

Γ. Από τους ανωτέρω, ως μέλη της Εκτελεστικής Επιτρο¬ 
πής του Ευρωπαϊκού Πολιτιστικού Κέντρου Δελφών, με 
τριετή θητεία, ορίζονται οι εξής: 

1. Κων/νος Βεργόπουλος, ως Πρόεδρος. 

2. Νίκος Κούνδουρος 

3. Μυρσίνη Ζορμπά 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Δ. Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 29 Νοεμβρίου 1996 

Ο ΥΠΟΥΡΓΟΣ 

ΕΥΑΓΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/ Α6/Φ50/46986 (12) 

Μεταφορά οργανικής θέσης του κλάδου ΔΕ22 Φύλαξης- 
Πληροφόρηοης του ΥΠΠΟ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 681 /77 «Περί συστάσεως θέσεων 
προσωπικού και άλλων διατάξεων που αφορούν στο ΥΠΠΟ», 

2. Τις διατάξεις του Π.Δ. 941/77 «Οργανισμός του Υπ. Πο¬ 
λιτισμού», 

3. Τις διατάξεις του άρθρου 27 του Ν. 2081 /92 και το γεγο¬ 
νός ότι από την απόφαση αυτή δεν προκαλείται δαπάνη σε 
βάρος του Δημοσίου. 

4. Τη με αριθμ. 49427/21.7.82 (ΦΕΚ 755/Β/11.10.82) 
απόφαση του ΥΠΠΟ, με την οποία κατανεμήθηκαν οι οργανι¬ 
κές θέσεις κλάδων φυλακτικού προσωπικού αρχαιοτήτων σε 
Υπηρεσίες του Υπουργείου Πολιτισμού και 

5. Το με αριθμ. 2183/27.9.1996 έγγραφο της ΙΒ' Εφορείας 
Προϊστορικών και Κλασσικών Αρχαιοτήτων, με το οποίο προ- 
τείνεται η μεταφορά της οργανικής θέσης του Κλάδου ΔΕ 22 
Φύλαξης - Πληροφόρησης από την περιοχή Νυδρίου Λευκά¬ 
δας στην πόλη της Λευκάδας, αποφασίζουμε: 

1. Τροποποιούμε τη με αριθμ. 49427/21.7.82 (ΦΕΚ 755/ 
Β/11.10.82) απόφαση του ΥΠΠΟ, με την οποία κατανεμήθη¬ 
καν οι οργανικές θέσεις φυλακτικού προσωπικού Αρχαιοτή¬ 
των στην κεντρική και τις Περιφερειακές Υπηρεσίες του 
Υπουργείου Πολιτισμού, όπως έχει τροποποιηθεί μεταγενέ¬ 
στερα και μεταφέρουμε την προβλεπόμενη, για τη Συλλογή 
Νυδρίου Λευκάδας, οργανική θέση του Κλάδου ΔΕ22 Φύλα¬ 
ξης - Πληροφόρησης, στη Συλλογή και χώρους πόλεως Λευ¬ 
κάδας, της ίδιας (ΙΒ') Εφορείας Προϊστορικών και Κλασσικών 
Αρχαιοτήτων την οποία ορίζουμε ταυτόχρονα ως έδρα υπηρε¬ 
σίας της φύλακα αρχαιοτήτων που υπηρετεί στην ανωτέρω 
Συλλογή. 

2. Κατά τα λοιπά εξακολουθεί να ισχύει η ανωτέρω τρο- 
ποιούμενη απόφαση του ΥΠΠΟ. 

3. Από τη μεταφορά της ανωτέρω θέσης δεν προκαλείται 
δαπάνη για το Δημόσιο. 

Η απόφαση αυτή να δημοσιευθεϊ στην Εφημερίδα της Κυ- 
βερνήσεως. 

Αθήνα, 22 Νοεμβρίου 1996 

Ο ΥΠΟΥΡΓΟΣ 

ΕΥΑΓΓΓΕΛΟΣ ΒΕΝΙΖΕΛΟΣ 
-♦- 

Αριθ. 1963 Ο 3 ) 

ΠΡΑΞΗ 245 

Ανασυγκρότηση του «Κεντρικού Γραφείου Ορθοδόξου Πα¬ 
ρουσίας» της Ιεράς Μητροπόλεως Κορίνθου. 

Ο ΜΗΤΡΟΠΟΛΙΤΗΣ ΚΟΡΙΝΘΟΥ 

Έχοντας υπόψη: 

α) Τις διατάξεις του άρθρου 29, παράγρ. 2 του Νόμου 590/ 
1977 «περί του Καταστατικού Χάρτου της Εκκλησίας της Ελ¬ 
λάδος», σε συνδυασμό με το άρθρο 20 του υπ’ αριθμ. 1 /1960 
Κανονισμού (Φ.Ε.Κ. 185/τ.Α/11.9.1970). 

β) Την υπ’ αριθμ. 186/30.12.1986 πράξη Ημών «περί ιδρύ- 
σεως Γραφείου Αντιαιρετικού Αγώνος της I. Μητροπόλεως 
Κορίνθου». 

γ. Το γεγονός ότι οι γνωστές αιρέσεις, και οι παραθρησκευ- 
τικές και σατανιστικές οργανώσεις εμφανίζονται τελευταία 
προκλητικές και επικίνδυνες για το χριστεπώνυμο πλήρωμα 


της Πατρίδος και της Επαρχίας μας, λόγω της ασυστόλου 
προπαγάνδας των και προς άμυνα υπέρ της Ορθοδόξου Πί- 
στεώς μας. 

δ. Την υπ’ αριθμ. 992/18.6.1996 πρόταση ημών προς την 
Ιερά Σύνοδο. 

ε. Την από 26.8.1996 Εγκριτική Απόφαση της Ιεράς Συνό¬ 
δου, αποφασίζουμε: 

Την ανασυγκρότηση του Γραφείου Αντιαιρετικού Αγώνος 
της Ιεράς Μητροπόλεως Κορίνθου που φέρει εφεξής την 
επωνυμία «ΚΕΝΤΡΙΚΟ ΓΡΑΦΕΙΟ ΟΡΘΟΔΟΞΟΥ ΠΑΡΟΥΣΙΑΣ 
Ι.Μ. ΚΟΡΙΝΘΟΥ». 

Η διοίκηση και η λειτουργία του Γραφείου διέπεται από 
τους όρους του Καταστατικού, που εγκρίθηκε από την Ιερά 
Σύνοδο της Εκκλησίας της Ελλάδος και θα δημοσιευθεϊ στο 
επίσημο Δελτίο «ΕΚΚΛΗΣΙΑ» και την εφημερίδα της Κυβερ- 
νήσεως. 

Κόρινθος, 31 Αυγούστου 1996 
Ο Μητροπολίτης 

Τ Ο ΚΟΡΙΝΘΟΥ ΠΑΝΤΕΛΕΗΜΩΝ 


ΕΛΛΗΝΙΚΗ ΔΗΜΟΚΡΑΤΙΑ 
ΙΕΡΑ ΜΗΤΡΟΠΟΛΙΣ ΚΟΡΙΝΘΟΥ 

ΚΑΤΑΣΤΑΤΙΚΟ ΔΙΟΙΚΗΣΕΩΣ 
ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ 

ΤΟΥ «ΚΕΝΤΡΙΚΟΥ ΓΡΑΦΕΙΟΥ ΟΡΘΟΔΟΞΟΥ ΠΑΡΟΥΣΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΟΡΙΝΘΟΥ» 

Άρθρο 1 

Τίτλος - Έδρα - Σφραγίδα 

Δια της υπ’ αριθμ. 245/1996 πράξεως του Σεβασμιωτάτου 
Μητροπολίτου Κορίνθου Παντελεήμονος, ανασυγκροτείται 
το Γραφείον Αντιαιρετικού Αγώνος της Ιεράς Μητροπόλεως 
Κορίνθου που συνεστήθη με την υπ’ αριθμ. 186/30.12.1986 
πράξη του και θα φέρει εφεξής την επωνυμία «ΚΕΝΤΡΙΚΟ 
ΓΡΑΦΕΙΟ ΟΡΘΟΔΟΞΟΥ ΠΑΡΟΥΣΙΑΣ Ι.Μ. ΚΟΡΙΝΘΟΥ». 

Έδρα του «Κεντρικού Γ ραφείου Ορθοδόξου Παρουσίας» 
είναι το Γ ραφείο του Ιερού Ναού Αγίων Μακαρίου και Γ εωρ- 
γίου Κορίνθου. Το Γραφείο έχει δική του κυκλική σφραγίδα, η 
οποία φέρει στο κέντρο το σημείον του Σταυρού, πέριξ αυτού 
τις λέξεις «ΚΕΝΤΡΙΚΟ ΓΡΑΦΕΙΟ ΟΡΘΟΔΟΞΟΥ ΠΑΡΟΥ¬ 
ΣΙΑΣ» και περιφερειακά «ΙΕΡΑ ΜΗΤΡΟΠΟΛΙΣ ΚΟΡΙΝ¬ 
ΘΟΥ». 

Η έδρα του Κεντρικού Γ ραφείου Ορθοδόξου Παρουσίας, 
δύναται δια περιπτωτικούς λόγους να κριθή ότι δέον όπως η 
έδρα τύχη μεταθέσεως δια αποφάσεως του Μητροπολιτικού 
Συμβουλίου. 

Άρθρο 2 
Σκοποί 

α) Η εντός του ορθοδόξου Χριστιανικού πνεύματος διαρκής 
ενημέρωση του λαού του θεού της Κορινθίας, αμυντικά και 
αγωνιστικά για την αντορθόδοξη και ανθελληνική δράση των 
γνωστών αιρέσεων, των παραθρησκευτικών και σατανιστικών 
οργανώσεων στην Επαρχία μας κυρίως και στην Ελλάδα γενι¬ 
κότερα, καθώς και κατά οποιοσδήποτε άλλης απόπειρας, που 
αποσκοπεί στην αλλοίωση των Ελληνικών παραδόσεων, και 
της Ορθοδόξου ταυτότητος του λαού μας. 

β) Η επαναφορά στους κόλπους της Ορθοδόξου Εκκλησίας 
όσως επαγιδεύτηκαν και επλανήθηκαν από κάθε είδους αί¬ 
ρεση και παραθρησκευτική ομάδα, μέσω καλόπιστου διαλό¬ 
γου και χριστιανικής Αγάπης. 

Άρθρο 3 

Μέσα για την επίτευξη των σκοπών είναι: 

1. Η αξιοποίηση του ανθρώπινου δυναμικού της Ιεράς Μη¬ 
τροπόλεως Κορίνθου με τη συνδρομή ικανών πνευματικών 
ανθρώπων, κληρικών και λαϊκών. 

2. Η χρησιμοποίηση των Μέσων Ενημέρωσης και Επικοινω¬ 
νίας του Νομού (τοπικά τηλεοπτικά κανάλια, ραδιοφωνικοί 
σταθμοί, εφημερίδες, περιοδικά κλπ.) σε καθημερινή ή πε¬ 
ριοδική βάση και εί δυνατόν με μόνιμα προγράμματα, της 
εφημερίδας «ΤΟ ΒΗΜΑ» της Εφημεριακής Επιμελητείας της 
Ιεράς Μητροπόλεως Κορίνθου, πάντοτε δι’ οικοδομήν πνευ¬ 
ματικήν και δια ενημέρωση του λαού σε θέματα αιρέσεων και 
παραθρησκείας. 

3. Η διοργάνωση κηρυγμάτων, διαλέξεων, ομιλιών σε πό¬ 
λεις και χωριά, και στα Γυμνάσια και Λύκεια της Κορινθίας. 

4. Η δωρεάν διανομή στους πιστούς, φυλλαδίων αντιαιρετι- 
κού περιεχομένου. 

5. Η λειτουργία ειδικών αντιαιρετικών Σεμιναρίων για κληρι¬ 
κούς και λαϊκούς. 

6. Η αγωνιστική παρουσία, προφορική ή γραπτή, ενώπιον 
των Πολιτικών, Αστυνομικών και Δικαστικών Αρχών, όταν οι 
περιστάσεις το απαιτούν. 

7. Η ηθική, πνευματική και υλική, κατά περίπτωση, συμπα¬ 
ράσταση στα θέματα των αιρέσεων. 

8. Όποιες άλλες ενέργειες θα έκρινε το Δ.Σ. του Γρα¬ 
φείου, πάντοτε με τις κανονικές ευλογίες του Σεβασμιωτάτου 
Μητροπολίτου Κορίνθου. 

Άρθρο 4 

Διοίκηση 

1. Το «Κεντρικά Γραφείο Ορθοδόξου Ππαρουσίας» της Ιε¬ 
ράς Μητροπόλεως Κορίνθου, διοικείται από επταμελές Διοι¬ 
κητικό Συμβούλιο που απαρτίζεται: από το Σεβασμιώτατο Μη¬ 
τροπολίτη Κορίνθου ως Πρόεδρο, ή τον εκάστοτε νόμιμο ανα¬ 
πληρωτή του, τέσσερις κληρικούς και δύο λαϊκούς, που έχουν 
ξεχωριστό ενδιαφέρον για τα θέματα των αιρέσεων, με ισά¬ 
ριθμους αναπληρωματικούς. 

2. Τα μέλη του Διοικητικού Συμβουλίου διορίζονται για θη¬ 
τεία τριών ετών με πράξη του Μητροπολίτου Κορίνθου και το 
αξίωμα τους είναι τιμητικό και άμισθο. 

3. Το Δ.Σ. συνέρχεται μετά από πρόσκληση του Προέδρου 
και ευρίσκεται σε νόμιμη απαρτία όταν παρίστανται τουλάχι¬ 
στο τέσσερα μέλη του. Συνεδρίαση του Δ.Σ. είναι άκυρη εάν 
δεν παρίσταται ο Πρόεδρος ή ο αναπληρωτής του. Σε περί¬ 
πτωση ισοψηφίας υπερισχύει η ψήφος του Προέδρου. 

4. Κατά ρην πρώτη Συνεδρίαση, το Δ.Σ. ορίζει τον Γραμμα- 
τέα και τον Ταμία αυτού. 

Άρθρο 5 
Τηρούμενα βιβλία 

Το Κεντρικό Γραφείο Ορθοδόξου Παρουσίας Ι.Μ. Κορίν¬ 
θου τηρεί αριθμημένα και θεωρημένα από τον Μητροπολίτη 
Κορίνθου τα παρακάτω βιβλία: 

Βιβλίο Πρακτικών Δ.Σ. Βιβλίο Ταμείου, Πρωτόκολλο εισερ- 
χομένης και εξερχομένης αλληλογραφίας και στέλεχος γραμ¬ 
ματίων εισπράξεων και ενταλμάτων πληρωμής. 


Άρθρο 6 

Πόροι του Γ ραφείου είναι 

1. Ετήσια εφάπαξ εισφορά των ιερών ναών της I. Μητροπό¬ 
λεως, ανάλογη με τις οικονομικές δυνατότητές τους. 

2. Ετήσια προαιρετική επιχορήγηση από τον προϋπολογι¬ 
σμό της Ιεράς Μητροπόλεως Κορίνθου ως και το προϊόν δί¬ 
σκου στους Ιερούς Ναούς, για τον σκοπό αυτό. 

3. Προαιρετική εισφορά των Ιερέων και Διακόνων της I. Μη¬ 
τροπόλεως. 

4. Επιχορηγήσεις από φυσικά ή νομικά πρόσωπα Δημοσίου 
και Ιδιωτικού Δικαίου (Δήμους, Κοινότητες και Οργανι¬ 
σμούς). 

5. Προαιρετικές εισφορές ιδιωτών και Συλλόγων. 

6. Κάθε μορφής δωρεές, κληρονομιές και κληροδοτή¬ 
ματα. 

7. Τακτικές και έκτακτες εισπράξεις από τη διοργάνωση 
εράνων, λαχειοφόρων αγορών, συναυλιών κλπ. 

8. Κάθε άλλο έσοδο που προέρχεται από νόμιμη και χρηστή 
πηγή. 

Άρθρο7 

Περιουσία του Κεντρικού Γ ραφείου 

Σε περίπτωση καταργήσεως ή διαλύσεως του Κεντρικού 
Γραφείου Ορθοδόξου Παρουσίας της Ιεράς Μητροπόλεως 
Κορίνθου, ή οποιαδήποτε κτηθείσα κινητή ή ακίνητη περιου¬ 
σία, καθώς και κάθε αποθεματικό κεφάλαιο, ανήκει και θα 
παραδοθεί στο Νομικό Πρόσωπο της Ιεράς Μητροπόλεως 
Κορίνθου. 

Άρθρο 8 

Για κάθε θέμα που δεν ρυθμίζεται με το παρόν καταστα¬ 
τικό, αποφασίζει το Διοικητικό Συμβούλιο, με πλειοψηφία των 
δύο τρίτων της ολομέλειας. 

Άρθρο 9 

Η ισχύς του παρόντος άρχεται από της δημοσιεύσεώς του 
στην Εφημερίδα της Κυβερνήσεως και στο περιοδικό ΕΚ¬ 
ΚΛΗΣΙΑ. 

Άρθρο 10 
Κάλυψη δαπάνης 

Από τις διατάξεις του καταστατικού αυτού προκαλείται δα¬ 
πάνη σε βάρος του προϋπολογισμού του νομικού προσώπου 
της Ιεράς Μητροπόλεως Κορίνθου, το ύψος της οποίας θα 
αντιμετωπίζεται κατά δύναμιν ή τη ενεργώ πρωτοβουλία αυ¬ 
τού, εν όλω ή εν μέρει ή τμηματικώς, ή και υπό επικουρικού 
τυχόν ταμείου λειτουργούντος παρά τη I. Μητροπόλει Κορίν¬ 
θου. 

Ο Μητροπολίτης 

ΐ Ο ΚΟΡΙΝΘΟΥ ΠΑΝΤΕΛΕΗΜΩΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



